Správa o činnosti
Národného fondu za rok 2001

OBSAH
1	Úvod	4
2	Činnosť Národného fondu	5
2.1	Program PHARE	5
2.1.1	Finančná implementácia	5
2.1.1.1	Finančné memorandá 1998	5
2.1.1.2	Finančné memorandá 1999	6
2.1.1.3	Finančné memorandá 2000	8
2.1.1.4	Problémy spojené s implementáciou	9
2.1.2	Zavedenie systému EDIS	9
2.2	Program ISPA	10
2.2.1	Aktivity Národného fondu v rámci programu ISPA v priebehu roku 2001	10
2.2.1.1	Dohoda o financovaní	10
2.2.1.2	Príprava na rozšírený decentralizovaný systém (EDIS)	10
2.2.1.3	Pokyny pre hospodárenie s finančným prostriedkami pri realizácii programu  ISPA	11
2.2.1.4	Manuál vnútorných procedúr	11
2.2.1.5	Ďalšie činnosti Národného fondu pre ISPA	12
2.2.2	Informácia o projektoch ISPA z finančných memoránd 2000 a 2001	12
2.2.2.1	Zabezpečené spolufinancovanie v Štátnom rozpočte pre ISPA projekty.	12
2.2.2.2	Prostriedky obdržané od Európskej Komisie	13
2.2.2.3	Projekty odbornej pomoci pre implementáciu ISPA projektov	13
2.2.2.4	Bankové účty	14
2.3	Program SAPARD	14
2.3.1	Proces akreditácie Agentúry SAPARD Národným fondom	14
2.3.1.1	Predbežná predakreditačná previerka	15
2.3.1.2	Predakreditačná previerka	15
2.3.2	Príprava Národného fondu na finančné riadenie programu SAPARD	16
2.3.2.1	Dohoda medzi MF SR a AS	16
2.3.2.2	Menovanie Certifikačného orgánu	17
2.3.2.3	Otvorenie účtov pre program SAPARD	17
2.3.2.4	Finančné toky v rámci programu SAPARD	18
2.3.2.5	Postupy Národného fondu pre program SAPARD	19
        2.3.2.6 Informácia o vypracovaní Pokynov pre hospodárenie s finančnými prostriedkami pri realizácii                      
                    programu     SAPARD............ ...........................................................................................................20 
2.3.2.7	Externý audit Národného fondu v oblasti programu SAPARD	20
2.4	Účtovníctvo predvstupových programov	21
2.5	Zámery Národného fondu	21
2.5.1	Krátkodobé zámery	21
2.5.2	Strednodobé zámery Národného fondu	22

Zoznam príloh .....................................................................................................................................23

Zoznam skratiek

NF  	Národný fond (National Fund)
NAO 	Splnomocnenec pre Národný fond (National Authorising Officer) 
NAC 	Národný koordinátor zahraničnej pomoci (National Aid Co-ordinator) 
NIC	Národný ISPA koordinátor (National ISPA Co-ordinator)
PAO 	Splnomocnenec pre program (Programme Authorising Officer - pre PHARE) 
SAO 	Sektorový splnomocnenec pre program (Sectoral Authorising Officer - pre ISPA)
SPO 	Starší programový pracovník (Senior Programme Officer - pre PHARE) 
SAcO	Starší účtovník (Senior Accounting Officer - pre všetky programy) 
FM 	Finančné memorandum (Financing Memorandum) 
VFD 	Viacročná finančná dohoda pre SAPARD (Multi-annual Financial Agreement for SAPARD)
RFD	Ročná finančná dohoda pre SAPARD (Annual Financial Agreement for SAPARD)
IA 	Implementačná agentúra (Implementing Agency) 
CFCU	Centrálna finančná a kontraktačná jednotka (Central Financing and Contracting Unit) 
SSC  Slovenská správa ciest
EIP  Agentúra Enviromentálnych investičných projektov
NPPF Nadácia na podporu poprivatizačného podnikania
NPOA Nadácia na podporu občianskych aktivít
NBS 	Národná banka Slovenska (National Bank of Slovakia) 
JMC	Spoločný monitorovací výbor (Joint Monitoring Committee)
VPS  Všeobecná pokladničná správa
FCD  Oddelenie finančnej kontroly

1	Úvod

Národný fond bol zriadený v zmysle uznesenia vlády SR č. 856 zo dňa  2.12.1998 a je súčasťou decentralizovaného systému implementácie (DIS) troch predvstupových  nástrojov – programov PHARE, ISPA a SAPARD. 

Národný fond je samostatný útvar Ministerstva financií a  podlieha priamo štátnemu tajomníkovi Ministerstva financií SR.  

Proces decentralizácie kompetencií z Európskej komisie na prijímateľské krajiny sa začal podpísaním Finančných memoránd pre programy PHARE 1998. V systéme DIS je Národný koordinátor zahraničnej pomoci (NAC)  zodpovedný za programovanie, monitorovanie a hodnotenie programov PHARE. Pre program ISPA bol menovaný uznesením vlády SR č.739/2000 zo dňa 20.9.2001 NIC (Národný ISPA koordinátor - NIC). V súčasnosti zastáva funkciu NAC aj NIC podpredsedníčka vlády SR pre európsku integráciu M. Kadlečíková. 

Splnomocnenec pre Národný fond (NAO) zodpovedá za finančný manažment prostriedkov EÚ a za zabezpečenie spolufinancovania z národných zdrojov. Vláda SR vymenovala do tejto funkcie štátneho tajomníka    MF SR V. Vaškoviča.

Súčasťou decentralizovaného systému realizácie programov sú implementačné agentúry (IA), ktoré zodpovedajú za vyhlasovanie, realizáciu a priebeh výberových konaní, procedúry uzatvárania zmlúv, spoluprácu s konečnými príjemcami grantov, platby a odbornú realizáciu projektov investičnej podpory a iných projektov. Prostredníctvom Centrálnej finančnej a kontraktačnej jednotky (CFCU) sa realizujú programy pre viaceré inštitúcie z oblasti budovania inštitúcií. Za vecnú realizáciu projektov zodpovedá starší programový pracovník (SPO) na príslušných rezortoch.

Po dohode s NAC/NIC menuje NAO pre každú IA pracovníka splnomocneného pre program (PAO), sektorového splnomocnenca pre program (SAO). NAO a PAO (resp. SAO) podpisujú spolu Finančnú dohodu o realizácii daného programu. Finančná dohoda, podpísaná medzi NAO a PAO (resp. SAO), v zastúpení IA určuje podrobné podmienky finančného riadenia realizácie programov/projektov.

V súlade s Viacročnou finančnou dohodou  (VFD), podpísanou 26.3.2001 medzi Európskou komisiou a vládou SR pre program SAPARD, plní Národný fond funkciu Kompetentného orgánu pre program SAPARD v SR. 

V júni 1999 podpísali ministerka financií SR a guvernér Národnej banky Slovenska „Rámcovú zmluvu o vedení devízových bežných účtov MF SR pre Národný fond v NBS a o zabezpečovaní bankových operácií na týchto účtoch“. V zmysle tejto zmluvy spravuje NBS pre MF SR devízové účty Národného fondu, ako aj devízové účty IA. 

2	
Činnosť Národného fondu
2.1	Program PHARE

Národný fond zabezpečuje finančný manažment pre projekty PHARE,v podpísaných finančných memorandách (FM).

Ministerstvo financií SR otvorilo pre Národný fond v NBS  hlavné bankové účty pre jednotlivé finančné memorandá PHARE a bankové účty s dispozičným právom implementačných agentúr pre každý program. Finančné toky prostriedkov tvoria prílohu 3.

Prostredníctvom implementačných agentúr sa realizujú projekty z FM SR 1998, SR 1999 a SR 2000 v rozložení znázornenom na grafe č.1.

  

Najvyšší objem peňažných prostriedkov (61,63%) sa realizuje prostredníctvom CFCU. SSC implementuje 9,10% a NADSME 6,96%. 

Uhradenie príspevku PHARE na vstupenku SR do komunitárnych programov je stanovený osobitný režim a nerealizuje sa prostredníctvom IA v SR.

2.1.1	Finančná implementácia

2.1.1.1	Finančné memorandá 1998

Celkovo rozpočtované prostriedky pre SR v rámci Finančných memoránd SR 1998 predstavujú sumu 73,402 MEUR. 

			       

Implementačné agentúry:

Programy v rámci Finančných memoránd SR 1998 sa realizujú prostredníctvom štyroch implementačných agentúr:

-	 Centrálna finančná a kontraktačná jednotka (CFCU) (PAO p. Michalička, riaditeľ CFCU),ÚV SR
- Slovenská správa ciest (PAO p. Hanták, vedúci zahraničných   
  investícií, SSC)
- Implementačna agentúra enviromentálnych investičných  
  projektov (PAO p. Kniežová, riaditeľka agentúry, 
  Ministerstvo životného prostredia SR)
- Nadácia na podporu poprivatizačného fondu (PAO p. Ondrejka, 
  riaditeľ odboru hospodárskej politiky), MH SR

Finančná situácia:

MF SR otvorilo pre Národný fond v NBS  štyri hlavné bankové účty pre finančné memorandá PHARE 98 a bankové účty s dispozičným právom implementačných agentúr pre každý program, z toho 10 účtov v NBS a 1 účet v Poľnobanke a.s.

Národný fond obdržal ku dňu  31.10.2001 peňažné prostriedky pre programy v rámci finančných memoránd 98 spolu vo výške 48 254 109,27 EUR, čo predstavuje 65,74% z celkového rozpočtu FM 98. Prehľad finančných prostriedkov pre jednotlivé FM uvádza nižšie tabuľka č.1 a podľa rokov tabuľka č. 2.

Tabuľka č. 1: Prijaté peňažné prostriedky EK

Kód FM 	Názov	Rozpočet	Presun do SR	%	Zostatok v EK	%	
9806-11	Národný program PHARE 1998	45 900 000	25 601 078,27	55,78	20 298 921,73	44,22	
9812	Program pre veľké infraštruktúrne projekty	15 000 000	14 093 352,00	93,96	906 648,00	6,04	
9813	Program Pre – Ins	7 502 000	5 563 566,00	74,16	1 938 434,00	25,84	
9814	Program cezhraničnej spolupráce	5 000 000	2 996 113,00	59,92	2 003 887	40,08	
Spolu	73 402 000	48 254 109,27	65,74	25 147 890,73	34,26	

Prehľad prijatých finančných prostriedkov podľa rokov tvorí prílohu č.2. 

V roku 2001 končí doba vyplácania pre finančné memorandá 98 (s výnimkou programov SR 9810.01 EGS a SR 9812 LSIF). 

Finančné memorandum SR 9806-11 (Národný program 98) bolo podpísané vo výške 45,9 MEUR, z toho 1,255 MEUR malo byť realizovaných cez úrad TAIEX v Bruseli. TAIEX vyplatil čiastku 622 875 EUR a v zmysle rozhodnutia EK bude zvyšných 632 124,87 EUR vyplatených lokálne prostredníctvom CFCU.       
    	
Doba kontrahovania pre všetky finančné memorandá 98 skončila 31.12.2000. Celkovo boli nakontrahované prostriedky na úrovni 87,46 % z celkových rozpočtovaných prostriedkov PHARE 98. 

Celkový stav čerpania prostriedkov implementačných agentúr k 31.10.2001 je na úrovni 63,30%.

2.1.1.2	Finančné memorandá 1999

Celkovo rozpočtované prostriedky pre SR v rámci Finančných memoránd SR 1999 vyčlenila EK pre Slovensko sumu 87,630 MEUR.

Iba jedno finančné memorandum, a to SR 9922 Špeciálny program na podporu odstavenia jadrových elektrární a následných opatrení v sektore energetiky SR  bolo podpísané 22.12.1999 v celkovej hodnote 10 MEUR, sa  realizuje v systéme s NF. Na základe dodatku, týkajúceho sa jeho implementácie sa bude realizovať cez Medzinárodný podporný fond na odstavenie jadrovej prevádzky Bohunice.

Doba kontrahovania pre finančné memorandá 99 je do 31.12.2001. Celkové nakontrahované prostriedky FM 99 predstavujú 38,55 % z celkových rozpočtovaných prostriedkov PHARE 99. 

Celkový stav čerpania prostriedkov implementačných agentúr k 31.10.2001 je na úrovni 17,19%. Prehľad čerpania implementačných agentúr na devízových účtoch pre FM 99 ku dňu 31.10.2001 tvorí prílohu č. 10b.

Implementačné agentúry:
Programy v rámci Finančných memoránd SR 1999 sa realizujú prostredníctvom šiestich implementačných agentúr:
-	CFCU 
-  Nadácia na podporu poprivatizačného podnikania (PAO   
    P. Ondrejka, riaditeľ odboru hospodárskej politiky,  MH SR)
-	 Národná agentúra pre malé a stredné podnikanie (PAO 
    I. Majtán, generálny riaditeľ Agentúry)
-  SARIO (PAO J. Ježo, riaditeľ odboru pomoci PHARE, MH SR)
-  Nadácia na podporu občianskych aktivít (PAO P. Demeš, 
   predseda Správnej rady NPOA)
-  Slovenská správa ciest – PIU (PAO P. Barek, generálny riaditeľ 
   sekcie cestnej infraštruktúry, MDPT SR)
 
Finančná situácia:

Ministerstvo financií SR otvorilo pre Národný fond v NBS deväť hlavných bankových účtov a pre FM SR 1999                27 bankových účtov s dispozičným právom implementačných agentúr pre každý program. 

Národný fond obdržal ku dňu 31.10.2001 peňažné prostriedky pre programy v rámci finančných memoránd 99 spolu vo výške 29 064 494,02 EUR, čo predstavuje 33,17% z celkového rozpočtu FM 99. Prijaté finančné prostriedky pre jednotlivé FM uvádza nižšie tabuľka č.2..

Tabuľka č.2: Prijaté peňažné prostriedky EK

KódFM	Názov 	Rozpočet	Presun do SR	%	Zostatok v EK	%	
9903	Program pre veľké infraštruktúrne projekty, časť 4	2 400 000	2 139 738,02	89,16	260 261,98	10,84	
9904	Program Pre-Ins	2 000 000	400 000,00	20,00	1 600 000,00	80,00	
 9905-14	Národný program PHARE 1999	69 500 000	21 191 290,00	30,49	48 308 710,00	69,51	
9916	Program cezhraničnej spolupráce SR – Rakúsko	4 000 000	800 000,00	20,00	3 200 000,00	80,00	
9917	Program cezhraničnej spolupráce SR – ČR	2 000 000	400 000,00	20,00	1 600 000,00	80,00	
9918	Program cezhraničnej spolupráce SR – Maďarsko	2 000 000	400 000,00	20,00	1 600 000,00	80,00	
9919	Program reformy sociálnej starostlivosti – Consensus	2 000 000	757 687,00	37,88	1 242 313,00	62,12	
9920	Program pomoci pri príprave projektov PHARE 2000/2001	2 000 000	1 245 779,00	62,29	754 221,00	37,71	
9921	Národný program účasti na 5. Rámcovom programe Spoločenstva pre rozvoj vedy a techniky	1 730 000	1 730 000,00	100,0	0,00	0,00	
Spolu	87 630 000	29 064 494,02	33,17	58 565 505,98	66,83	

Prehľad prijatých finančných prostriedkov podľa rokov tvorí prílohu č. 2.
2.1.1.3	Finančné memorandá 2000

Celkovo rozpočtované prostriedky pre SR v rámci finančných memoránd SR 2000 predstavujú sumu 58 818 979 EUR.
Doba kontrahovania pre finančné memorandá 2000 je do 31.12.2002
Implementačné agentúry:
Programy v rámci finančných memoránd SR 2000 sa realizujú prostredníctvom troch implementačných agentúr: CFCU, Nadácia na podporu občianskych aktivít, Správnej rady NPOA, Národná agentúra pre malé a stredné podnikanie.
Finančná situácia:
Ministerstvo financií SR otvorilo pre Národný fond v NBS deväť hlavných bankových účtov pre FM SR 2000 a 20 bankových účtov s dispozičným právom implementačných agentúr pre každý program. 
Národný fond obdržal ku dňu 31.10.2001 peňažné prostriedky pre programy v rámci FM SR 2000 spolu vo výške             21 956 594 EUR, čo predstavuje 37,33% z celkového rozpočtu FM 2000. Prijaté finančné prostriedky pre jednotlivé FM uvádza nižšie tabuľka č.3. 
Prehľad prijatých finančných prostriedkov podľa rokov tvorí prílohu č. 7. 
Výška kontrahovania programov v rámci finančných memoránd 2000 predstavuje 3,11% z celkových rozpočtovaných prostriedkov PHARE 2000. 
Celkový stav čerpania prostriedkov implementačných agentúr k 31.10.2001 je na úrovni 0,54%. Prehľad čerpania implementačných agentúr na devízových účtoch pre FM 2000 ku dňu 31.10.2001 tvorí prílohu č. 10c.
Tabuľka č.3: Prijaté peňažné prostriedky EK
KódFM	Názov 	Rozpočet	Presun do SR	%	Zostatok v EK	%	
0001	Účasť SR v 5. RTD Rámcovom programe a komunitárnych programoch Leonardo da Vinci II, Sokrates a Mládež v roku 2000	6 427 900	6 427 900	100,0	0,00	10,84	
0002-10	2000 Národný program	28 000 000	5 040 000	18,00	22 960 000	82,00	
0011	Cezhraničná spolupráca - Slovensko/Maďarsko	2 000 000	360 000	18,00	1 640 000	82,00	
0012	Účasť Slovenska v komunitárnych programoch: malé a stredné podniky, SAVE II v roku 2000	143 861	143 861	100,0	0	0,00	
0013	Špeciálny program na posilnenie občianskej spoločnosti a príprava na vstup do EÚ 10 kandidátskych krajín Strednej a východnej Európy 	900 000	162 000	
18,00	738 000	82,00	
0015	Cezhraničná spolupráca Slovensko/Poľsko	4 000 000	720 000	18,00	3 280 000	82,00	
0016	Dodatočná investičná podpora pre Slovensko v roku 2000	4 000 000	720 000	18,00	3 280 000	82,00	
0017	Cezhraničná spolupráca Slovensko/Rakúsko	6 000 000	1 080 000	18,00	4 920 000	82,00	
0018
	Účasť Slovenska v komunitárnych programoch: 5. Rámcovom programe pre vedu a techniku, Fiscalis, Leonardo da Vinci II, Socrates II, Mládež a Kultúra 2000	7 347 218	7 302 833	99,40	44 385	0,60	
Spolu	58 818 979	21 956 594
	37,33	36 862 385	62,67	

2.1.1.4	Problémy spojené s implementáciou

Národný program 1998 sa v dôsledku nedostatku peňažných prostriedkov  dostal do platobnej neschopnosti. Národný fond predložil v polovici marca 2001 Delegácii EK žiadosť o tretí preddavok pre toto finančné memorandum. EK odsúhlasila preddavok koncom júla 2001 s 10% znížením požadovaného preddavku. Schválené finančné prostriedky Národný fond obdržal na účet dňa 3.8.2001.
 
V polovici septembra požiadal Národný fond o ďalší preddavok, ktorým sa uhradia faktúry v rámci programov                FM 9806-11 kde doba vyplácania končí 31.12.2001. Žiadosť Národného fondu bola odsúhlasená EK a peňažné prostriedky boli presunuté na účet Národného fondu ku dňu 19.11.2001.

V júli sa EK  v súvislosti s vyšetrovaním prípadu údajného zneužitia predvstupových fondov na Slovensku rozhodla predbežne znížiť všetky zálohy vyplácané na realizáciu projektov PHARE o 10%. Dňa 19.7.2001 obdržal Národný fond informáciu listom p. Landaburu, že EK pristúpila k 10% zníženiu všetkých predložených žiadosti o peňažné prostriedky zo SR, s výnimkou účasti SR v komunitárnych programoch. Toto rozhodnutie je dočasné a bude upravené v závislosti od výsledkov vyšetrovania. SR v tejto súvislosti predložila EK materiál „Správa o súčasnom stave kapacít pre programovanie a implementáciu predvstupovej pomoci v Slovenskej republike a súbor opatrení na zlepšenie“, na základe ktorej Európsky parlament posúdi zavedenie opatrenia. Na základe opatrenia pozdržala EK ku dňu 13.11.2001 finančné prostriedky pre   FM 98, FM 99, FM 2000 vo výške 3 080 527,84 EUR. 

Koncom septembra 2001 komisár EU pre rozšírenie Gunter Verheugen odvolal zmrazenie 10% záloh na platby pre projekty, kde doba vyplácania je do 31.12.2001. 

2.1.2	Zavedenie systému EDIS

Nariadenie Rady 1266/1999/ES, poskytuje právny základ pre „odstúpenie udeľovania predbežného (ex-ante) súhlasu zo strany Komisie na výber projektu, verejnú súťaž a uzatváranie kontraktov pre žiadajúce krajiny“ (článok 12.1). Stav po odstúpení udeľovania ex-ante súhlasu zo strany Komisie sa nazýva Rozšírený decentralizovaný implementačný systém (EDIS - Extended Decentralised Implementation System).

Procedúry pre EDIS budú uskutočňované na národnej úrovni a na úrovni EK. NAO požiada EK o udelenie EDIS za každú implementačnú agentúru. 

Pred podaním  žiadosti o udelenie EDIS, NAO vykoná počiatočné zhodnotenie, či Národný fond a príslušné implementačné agentúry spĺňajú minimálne kriteria a podmienky, zhodnotí, či sú požadované správne opatrenia a či sa implementovali správne opatrenia v jeho zodpovednosti a riadení. 
EDIS bude zavádzaný na základe zhodnotenia nedostatkov, odstránenia nedostatkov a hodnotenia súladu, ktorý posúdi EK a zhodnotí stav pripravenosti na EDIS. 
Národný fond predstavil systém EDIS implementačným agentúram pre PHARE na stretnutí v auguste 2001 a v prvej fáze požiadal agentúry o vypracovanie ich sebaohodnotenia. 

Národný fond pripravil analýzu implementačných agentúr, ktoré realizujú programy PHARE na základe minimálnych kritérií, ktoré stanovila EK. Kontrolný list minimálnych kritérií vychádza z materiálu Príprava na rozšírenie decentralizácie PHARE a ISPA programov, ktorý vypracovalo Generálne riaditeľstvo EK pre rozšírenie a generálne riaditeľstvo pre regionálnu politiku v spolupráci s generálnym riaditeľstvom rozpočtu. 

Analýza obsahuje profil implementačných agentúr, súčasný stav ich fungovania (v oblasti riadenia fondov, oddelenia kompetencií, administratívnych kapacít, platobných a účtovných procedúr, informačného systému, kontroly a interného auditu) a tiež silné a slabé stránky implementačných agentúr. 

Všetky finančné operácie Národného fondu a implementačných agentúr sú vedené v evidenčnom systéme                       EK – PERSEUS. Národný fond predkladá PERSEUS mesačne EK. Účtovníctvo fondov PHARE vedie Národný fond a tiež implementačné agentúry. Implementačné agentúry predkladajú na Národný fond účtovné závierky ročne. Výstupy z PERSEUS poskytujú IA Národnému fondu, EK a Delegácii EK mesačne. Správu o vývoji programov posiela implementačná agentúra Národnému fondu štvrťročne. Monitoring programov vykonáva NAC, Delegácia EK a taktiež externá nezávislá agentúra, ktorí sú kontrahovaní EK. Vo všeobecnosti možno povedať, že implementačné agentúry dodržujú postupy EK, avšak vo väčšine prípadov nemajú vypracované vnútorné procedúry.

Implementačné agentúry, s výnimkou CFCU, nedisponujú monitorovacím ani manažérskym informačným systémom, ktorý by poskytoval všetky relevantné informácie o programoch. Plynulý tok informácií možno zabezpečiť prepojením jednotlivých implementačných agentúr s Národným fondom. Toto prepojenie umožní  Národnému fondu on-line elektronickú výmenu informácií a automatizáciu spracovania dát pre účely EK a SR. Kvôli transparentnosti platieb, všetky prostriedky implementačných agentúr budú vedené na bankových účtoch NBS v zmysle Rámcovej dohody uzatvorenej medzi NBS a MF SR. 

2.2	Program ISPA 

Realizácia programu ISPA sa uskutočňuje predovšetkým v zmysle Memoranda o porozumení o využití NF pre program ISPA, Finančných memoránd, Nariadenia Rady ES č.1267/99/ES, Koordinačnej smernice pre prípravu a realizáciu programu ISPA v SR a ďalších relevantných predpisov EÚ a SR.

Základnými dokumentmi pre programovanie ISPA sú Národná stratégia pre sektor dopravy a Národná stratégia pre sektor životného prostredia.

V oblasti dopravy podporuje program ISPA predovšetkým rozvoj medzinárodných dopravných koridorov definovaných na Helsinskej konferencii ministrov dopravy a ďalej spracovávaných v programe TINA. V princípe je možná podpora každého druhu dopravy, ale prioritu má rozvoj železničnej a cestnej dopravy v smerovaní koridorov.

Pre oblasť životného prostredia sú priority definované Národným programom pre prijatie Acquis (NPAA) a národnými prioritami, ktoré sú v súlade s prioritami EÚ.

2.2.1	Aktivity Národného fondu v rámci programu ISPA v priebehu roku 2001
2.2.1.1	Dohoda o financovaní

Národný fond na základe ustanovení finančného memoranda, ktoré sú záväzné pre Slovenskú republiku a sú v zodpovednosti splnomocnenca pre Národný fond vypracoval Dohodu o financovaní pre realizáciu projektov medzi Národným fondom a príslušnou implementačnou agentúrou. Dohoda o financovaní bola podpísaná medzi IA Environmentálnych investičných projektov a IA Železnice Slovenskej republiky. S IA Slovenská správa ciest bude podpísaná do konca roku 2001.

Dohoda rieši:
-	rozdelenie zodpovedností medzi splnomocnencom pre NF a sektorovým splnomocnencom pre program (SAO), 
-	požiadavky na administratívne, finančné a technické riadenie, 
-	požiadavky na obstarávanie,
-	výber sprostredkovateľov,
-	podmienky pre prevod finančných prostriedkov na účty MF SR, ku ktorým majú dispozičné práva aj IA,
-	monitorovanie,
-	platby,
-	systém podávania správ (neoddeliteľnou prílohou je formulár tabuliek Application for Funds, ktorý slúži ako žiadosť pre finančné prostriedky z NF a podklad pre vypracovanie žiadosti do EK),
-	ustanovenia o informovaní verejnosti, zamestnancoch, priestoroch a operatívnych nákladoch IA,
-	bankové účty pre prostriedky ISPA,
-	požiadavky na finančnú kontrolu, účtovníctvo a audit,
-	ustanovenia o neoprávnených platbách a nezrovnalostiach,
-	ostatné ustanovenia.

2.2.1.2	Príprava na rozšírený decentralizovaný systém (EDIS)

Dňa 17. augusta 2001 zaslal splnomocnenec pre Národný fond dotazník na sebaohodnotenie implementačných agentúr na sektorové ministerstvá životného prostredia a dopravy, spolu so žiadosťou o vypracovanie písomných príručiek pre vnútorné procedúry. Dotazník bol vypracovaný Národným fondom za účelom pomoci implementačným agentúram pri príprave na EDIS ako aj pre získanie aktuálnej informácie o fungujúcich systémoch finančného riadenia a kontroly. 

Implementačné agentúry zaslali vyplnený dotazník na Národný fond v priebehu septembra, resp. novembra roku 2001 (Implementačná agentúra environmentálnych investičných projektov). Dotazník bude ďalej podrobne analyzovaný. 

Národný fond vypracoval Žiadosť o odbornú pomoc pre EDIS, ktorá bola 24. októbra 2001 zaslaná do EK. 

Výsledky, ktoré sa očakávajú po zavedení EDIS-u:

-	Postupy pre riadenie a kontrolu projektov ISPA v implementačných agentúrach a NF v súlade s požiadavkami pre EDIS;
-	Rozvoj slovenskej odbornosti (najmä v NF, IA a FCD) v riadení projektov ISPA, plánovaní, implementácii, orientácii na úspech (a prípadný neúspech) a zdroje projektov ISPA a v ostatných veciach týkajúcich sa efektívnej prípravy, monitoringu a hodnotenie pomoci ISPA v súlade s predvstupovými prioritami SR;
-	Vývoj primeraného systému pre technické plánovanie, plánovanie času, hodnotenie rizika, kontrolné grafy a riešenie prípadných problémov pri projektoch ISPA prostredníctvom projektového cyklu. (zameranie na kontroly a audit traily);
-	V súlade s útvarom finančnej kontroly zaistí potvrdenia pre NF, že riadenie a kontrola projektov ISPA v IA a v NF bude v súlade so všetkými relevantnými požiadavkami EK;
-	Pomôcť a sprevádzať FCD pri procese auditu, navrhujúc príslušné opatrenia použité manažmentom na základe nálezov auditu a príprava audítorských správ pre NAO, NF a príslušné orgány EÚ; 

Národný fond obdržal prvé verzie príručiek vnútorných postupov od Implementačných agentúr v sektore dopravy. 

2.2.1.3	Pokyny pre hospodárenie s finančným prostriedkami pri realizácii programu ISPA 

Sekcia európskej integrácie a medzinárodných vzťahov MF SR v spolupráci s Národným fondom vypracovali Pokyny pre hospodárenie s finančnými prostriedkami pri realizácii programu ISPA, ktoré boli predložené do vlády 28. októbra 2001. Pokyny majú zabezpečiť jednotný, účinný a koordinovaný postup pri hospodárení s finančnými prostriedkami pri realizácii programu ISPA.

Pokyny o.i. obsahujú pravidlá pre:
-	riadenie finančných prostriedkov,
-	národné procedúry pri spolufinancovanie,
-	vedenie a disponovanie s bankovými účtami pre program ISPA, vrátenie účtov pre spolufinancovanie zo ŠR,
-	prevody finančných prostriedkov pre program ISPA,
-	iregularity,
-	kurzové rozdiely,
-	uhrádzanie DPH,
-	používanie EUR,
-	účtovníctvo,
-	finančné výkazníctvo,
-	archivovanie,
-	monitorovanie, finančnú kontrolu a audit.

2.2.1.4	Manuál vnútorných procedúr

Národný fond vypracoval manuál vnútorných procedúr, ktorý obsahuje:
-	všeobecné informácie o programe ISPA, 
-	požiadavky EK na fundovaný finančný manažment,
-	všeobecné pravidlá pre programovanie, 
-	výber projektu, 
-	implementácia, 
-	rozdelenie zodpovedností a popis prác, 
-	finančnú dohodu medzi národným fondom a implementačnými agentúrami, 
-	Pokyny pre hospodárenie s finančnými prostriedkami ISPA, 
-	vnútornú smernicu NF pre riadenie finančných prostriedkov ISPA, 
-	metodológiu pre spolufinancovanie programu ISPA,
-	vnútornú smernicu NF pre účtovanie pre ISPA, 
-	Audit trail NF (pre ISPA), 
-	finančnú kontrolu /audit pre ISPA, 
-	vnútornú smernicu NF pre vysporiadanie sa s nezrovnalosťami (irregularities) pre program ISPA.

2.2.1.5	Ďalšie činnosti Národného fondu pre ISPA

Národný fond je zodpovedný za plnenie nasledovných ďalších úloh:

•	V zmysle nových požiadaviek na riadenie bankových účtov, vyplývajúcich z pravidiel pre program ISPA v porovnaní s PHARE, Národný fond negocioval s Národnou bankou Slovenska zmeny Rámcovej zmluvy o vedení účtov NF medzi Ministerstvom financií SR a Národnou bankou Slovenska. 

Novelizácia sa týka:
•	vedenia bežných korunových účtov
•	používania výmenného kurzu Európskej centrálnej banky
•	riadenia vrátených súm
•	platieb bankových poplatkov, kurzových rozdielov a daní z úroku.

•	požiadanie a riadenie finančných prostriedkov z Európskej komisie;
•	komunikáciu s bankami - NF rokoval s bankami o podmienkach a požiadavkách pre úverový prísľub pre úvery konečným príjemcom; 
•	rokovania s konečnými príjemcami, implementačnými agentúrami ohľadne ustanovení pre finančný manažment a kontrolu, bankové záruky, spolufinancovanie a projekty;
•	prípravu podpornej dokumentácie pre Monitorovacie výbory ISPA za účasti EK, Národného koordinátora, splnomocnenca pre NF, implementačných agentúr a konečných príjemcov;
•	zabezpečovanie a ko-ordinácia spolufinancovania zo štátneho rozpočtu na základe podkladov z implementačných agentúr;
•	zabezpečovanie spolufinancovania v štátnom rozpočte;
•	prípravu Žiadostí o prvú splátku zálohovej platby na základe spracovaných podkladov od implementačných agentúr;
•	prípravu integrovaného elektronického informačného a monitorovacieho systému. Vo forme on-line prepojenej databázy so serverom na MF SR s prístupom príslušných inštitúcií. Založené na CEEC-ISPA Database. V súčasnosti sú naplánované prvé rokovania;
•	NAO vymenoval sektorových splnomocnencov pre program ISPA (SAO), pripravil a podpísal dohodu o financovaní medzi implementačnými agentúrami a Národným fondom;
•	pripomienkovanie všetkých projektov a návrhov finančných memoránd pred odoslaním na EK;
•	rokovania s EK.

Národný fond aktualizoval svoj štatút o ustanovenia týkajúce sa programu ISPA a zostavil schémy bankových účtov, obehu dokumentov a toku finančných prostriedkov.

2.2.2	Informácia o projektoch ISPA z finančných memoránd 2000 a 2001

V roku 2000 boli podpísané finančné memorandá v celkovej hodnote 124 497 460 EUR. Z toho projekty životného prostredia boli v hodnote 71 803 700 EUR a projekt v oblasti dopravy činil 51 422 000 EUR. V sektore životného prostredia bolo podpísané finančné memorandum odbornej pomoci pre prípravu investičných projektov v celkovej hodnote 1 271 760 EUR. 

V roku 2001 boli podpísané finančné memorandá v hodnote 75 543 000 EUR, pričom v sektore životného prostredia boli   2 projekty v sume 23 333 000 EUR a v sektore dopravy 1 projekt v sume 52 210 000 EUR.

2.2.2.1	Zabezpečenie spolufinancovania v štátnom rozpočte pre ISPA projekty.

Spolufinancovanie zo štátneho rozpočtu pre rok 2002 je zabezpečené v kapitole Všeobecná pokladničná správa nasledovne:

Sektor životné prostredie:               327 240 000 SKK
Sektor dopravy:                               793 440 000 SKK
SPOLU:                                       1 120 680 000 SKK   
 
2.2.2.2	Prostriedky obdržané od Európskej Komisie
Na základe požiadavky Národného fondu  o preddavky  na už podpísané Finančné memorandá, EK poslala preddavky v zmysle tabuľky č.4.:

Tabuľka č. 4
Projekt	Dátum	 Obdržaná  suma	
2000/SK/16/P/PA/001- Odborná pomoc	12.10.2001	95 382 EUR	
	30.10.2001	95 382 EUR	
2000/SK/16/P/PT/001Železničná trať-Rača-Šenkvice	3.10.2001	3 856 650 EUR	

Pre ISPA opatrenie 2000/SK/16/P/PA/001 - Odborná pomoc, boli z účtu cudzích prostriedkov vyplatené dve faktúry v sume 262 320 EUR. Na úhradu faktúr boli použité rozpočtové prostriedky z roku 2000.

Faktúry boli  vystavené rámcovým kontraktorom  Carl Bro International vo  výške 80% z celkovej hodnoty kontraktu.

Pre prípravu projektu „Odkanalizovanie a čistička odpadových vôd Topolčany – Duchonka bola uhradená faktúra vo výške 128 760 EUR a pre prípravu projektu „Rozšírenie čističky odpadových vôd v meste Zvolen“ bola uhradená faktúra vo výške 133 560 EUR.
2.2.2.3	Projekty odbornej pomoci pre implementáciu ISPA projektov

V roku 2001 boli  EK predložené tri projekty odbornej pomoci. Projekt odbornej pomoci predložený Národným fondom je určený pre Národný fond a 3 implementačné agentúry a jeho cieľom je príprava národných štruktúr pre implementáciu projektov na EDIS. Projekty predkladané sektormi životného prostredia a dopravy majú pomôcť implementačným agentúram v ich špecifických potrebách riadenia projektov. V zmysle finančného memoranda aj projekty odbornej pomoci majú byť spolufinancované.

Spolufinancovanie projektov ISPA Odborná pomoc pre Národný fond a ISPA implementačných agentúr je uvedené v tabuľke č.5:

Tabuľka č. 5
Projekt odbornej pomoci	Celkové náklady	ISPA %	Štátny rozpočet %
Rozpočtový rok 2002	
Národný fond
	580 400 EUR

412 400 EUR-TA pre Národný fond a implementačné agentúry pre prípravu na EDIS
 
168 000 EUR – 2 Audítorské                            spoločnosti	435 300 EUR – 75%	145 100 EUR – 25%	
Implementačné agentúry v sektore dopravy	190 000 EUR
190 000 EUR – Rámcová                                          zmluva
	47 500 EUR – 75%	47 500 EUR – 25%	
Implementačné agentúry v sektore životného prostredia	996 820 EUR
180 000 EUR - Rámcová                                            zmluva A
190 000 EUR - Rámcová                                            zmluva B
190 000 EUR - Rámcová                                          zmluva C

436 820 EUR – Medzinárodný                         tender
	747 615 EUR – 75%	249 205 EUR – 25%	
CELKOM	1 767 220 EUR	1 325 415 EUR – 75 %	441 805 EUR – 25%	

2.2.2.4	Bankové účty 

Národný fond otvoril v Národnej Banke Slovenska 2 sektorové účty v každom sektore (doprava a životné prostredie) pre odbornú pomoc a investície.

Bankové účty sú otvorené pre nasledovné ISPA finančné memorandá: 

2000/SK/16/P/PE/001-Trenčín, 
2000/SK/16/P/PE/002-Nitra, 
2000/SK/16/P/PA/001-Odborná pomoc,
2000/SK/16/P/PT/001-Železničná trať -Rača-Šenkvice. 

Informácie o opatrení ISPA číslo: 2000 CE 16 P AT 006 -  odborná pomoc pre organizovanie semináru pre sektor životného prostredia v Slovenskej republike.

Splnomocnenec pre Národný fond 8. októbra 2001 požiadal EK o vyjasnenie pravidiel, ktoré by sa mali týkať tohto opatrenia. 

Na základe rokovania 2. Monitorovacieho výboru ISPA, bolo dohodnuté, že výdavky za seminár v 100%-nej výške uhradí EK na základe predložených originálov faktúr výdavkov.

2.3	 Program SAPARD

Program SAPARD bol vytvorený na základe Nariadenia Rady č.1268/99/ES zo dňa 21.6.1999 ako nástroj pre podporu poľnohospodárstva a vidieka v krajinách strednej a východnej Európy.
 
Implementácia programu SAPARD bude prebiehať na základe ustanovení VFD, ktorá bola uzatvorená medzi Komisiou ES a vládou SR dňa 26.3.2001 a RFD pre program SAPARD uzatváraných medzi rovnakými subjektami. Podmienkou pre podpísanie oboch dohôd bolo schválenie Plánu rozvoja poľnohospodárstva a vidieka SR zo strany Komisie, ku ktorému prišlo dňa 17.11.2000.

2.3.1	Proces akreditácie Agentúry SAPARD Národným fondom

Pripravenosť Agentúry SAPARD na implementáciu programu SAPARD musí byť overená zodpovedným orgánom. Povinnosť vykonať overenia súladu písomných postupov, procedurálnych pravidiel a zásad Agentúry SAPARD s ustanoveniami VFD vyplýva Kompetentnému orgánu, ktorým je v zmysle VFD (Časť A, Čl.4) Národný fond. 

2.3.1.1	Predbežná predakreditačná previerka

Obdobie: 19.2.2001 - 16.3.2001
Predbežná predakreditačná previerka Agentúry SAPARD Národným fondom

Nevyhnutnou podmienkou pre implementáciu programu SAPARD v SR je akreditovanie Agentúry SAPARD. Celkový proces akreditácie pozostáva z vykonania predbežnej predakreditačnej previerky, predakreditačnej previerky, udelenia akreditácie a následných monitorovacích previerok. Cieľom predbežnej predakreditačnej previerky bolo posúdenie pripravenosti Agentúry SAPARD na proces akreditácie.

Splnomocnenec pre Národný fond dňa 19.2.2001 požiadal v súlade s VFD (Časť A, Čl.4 a Čl.14) riaditeľa Agentúry SAPARD o predloženie podkladov pre vykonanie predbežnej predakreditačnej previerky. Splnomocnenec pre Národný fond vymenoval dňa 27.2.2001 za účelom zabezpečenia predbežnej predakreditácie predakreditačnú komisiu a konzultantov predakreditačnej komisie.

Zameraním previerky bola kontrola plnenia akreditačných kritérií v zmysle VFD. Za účelom jej vykonania bola Agentúra SAPARD požiadaná o dodanie podkladov k nasledovným kritériám:
a)	písomné postupy
b)	rozdelenie povinností
c)	výber projektov, uzatváranie zmlúv a dodržiavaní pravidiel pre verejné obstarávanie
d)	záruky, ktoré je potrebné získať
e)	platobné postupy
f)	účtovné postupy
g)	zabezpečenie elektronických dát
h)	vnútorný audit
i)	ochrana finančných prostriedkov EÚ

Previerka bola zároveň zameraná na overenie zabezpečenia ochrany finančných prostriedkov EÚ. Táto previerka bola vykonaná ako previerka z dokumentov a previerka na mieste na ústredí Agentúry SAPARD (ochrana elektronických dát).

Na základe zistení predakreditačnej komisie, Národný fond vypracoval „Správu o vykonaní predbežnej predakreditačnej previerky Agentúry SAPARD“, ktorá bola dňa 24.4.2001 prerokovaná so zástupcami Agentúry SAPARD, Certifikačného orgánu a Úradu vlády. Správa bola v zmysle pripomienok z rokovania upravená a dňa 6.6.2001 Agentúra SAPARD oznámila Národnému fondu, že všetky príslušné materiály, manuály, smernice a predpisy boli v zmysle záverov z rokovania upravené jednotlivými útvarmi Agentúry SAPARD a že zistenia z predbežnej predakreditačnej previerky budú zohľadnené pri následnej príprave na akreditáciu. 

2.3.1.2	Predakreditačná previerka

Obdobie: 26.6.2001 - 8.11.2001
Predakreditačná previerka Agentúry SAPARD Národným fondom

Agentúra SAPARD požiadala Národný fond dňa 26.6.2001 o vykonanie predakreditačnej previerky. Národný fond dňa 27.6.2001 vyzval Agentúru SAPARD k predloženiu písomných podkladov potrebných na vykonanie takejto previerky. Na základe požiadavky Agentúry SAPARD o vykonanie predakreditačnej previerky vymenoval NAO predakreditačnú komisiu dňa 2.7.2001.
                                                                     
Vzhľadom k tomu, že Agentúra SAPARD neuviedla rozsah opatrení, pre ktoré žiada akreditáciu, NAO dňa 3.7.2001 požiadal riaditeľa Agentúry SAPARD o identifikovanie rozsahu akreditácie. Požiadavka bola písomne upresnená riaditeľom Agentúry SAPARD dňa 16.8.2001 v nasledovnom rozsahu:
Opatrenie č.1:    Investície do poľnohospodárskych podnikov    
Opatrenie č.2:    Zlepšenie spracovania a predajnosti  poľnohospodárskych a rybích výrobkov
Opatrenie č. 4a:  Diverzifikačné činnosti vo vidieckom priestore
Opatrenie č. 5:   Lesné hospodárstvo
Opatrenie č. 7:   Pozemkové úpravy 

Agentúra SAPARD predložila Národnému fondu požadované podklady v kompletnej forme dňa 10.8.2001. Národný fond dňa 10.8.2001 začal proces predakreditačnej previerky. Táto previerka bola vykonaná ako previerka z dokumentov a ako previerka na mieste vo všetkých regionálnych pracoviskách Agentúry SAPARD a na jej ústredí. 

Previerka bola zameraná na preverenie plnenia akreditačných  kritérií Agentúrou SAPARD v zmysle VFD (Časť A, Čl.4, Ods.4):
1.	písomné postupy;
2.	rozdelenie povinností a právomocí;
3.	kontroly pred schválením projektu a pred realizáciou platieb; 
4.	platobné postupy;
5.	účtovné postupy;
6.	bezpečnosť počítačových systémov;
7.	interný audit a pravidlá pre verejné obstarávanie.

Okrem uvedených kritérií bolo predmetom previerky aj zabezpečenie ochrany finančných prostriedkov EÚ.

Previerka bola zároveň zameraná na overenie súladu písomných postupov, procesov a zásad s ustanoveniami Nariadenia Rady č.1663/1995/ES, Nariadenia Rady č.1268/1999/ES a Nariadenia Rady  č.2222/2000/ES.

Na základe zistení akreditačnej komisie bola Národným fondom vypracovaná „Správa o vykonaní predakreditačnej previerky Agentúry SAPARD“, ktorá bola dňa 30.10.2001 prerokovaná so zástupcami Agentúry SAPARD. Správa bola dňa 31.10.2001 upravená o pripomienky Agentúry SAPARD k jej zneniu a doplnená o reakcie Agentúry SAPARD na jednotlivé zistenia akreditačnej komisie. Správa bola dňa 8.11.2001 zaslaná v anglickom jazyku na EK prostredníctvom Misie SR pri ES.    

Obdobie: 8.11.2001 – december 2001
Očakávaný postup v procese akreditácie je uvedený v prílohe č.12

2.3.2	Príprava Národného fondu na finančné riadenie programu SAPARD
2.3.2.1	Dohoda medzi MF SR a AS

V súlade s požiadavkami predstaviteľov Komisie ES a s cieľom presného vymedzenia vzťahov medzi dvoma hlavnými aktérmi pri implementácii programu SAPARD v Slovenskej republike bola medzi Národným fondom, zastúpeným Ministerstvom financií SR a Agentúrou SAPARD, pripravená a následne dňa 21.9.2001 uzatvorená „Dohoda medzi MF SR a Agentúrou SAPARD o finančnom riadení programu SAPARD v SR“ (ďalej len „Dohoda“).

Uvedená Dohoda je uzatváraná na nižšom stupni ako VFD, ktorá má charakter medzinárodnej zmluvy. Dohoda s Agentúrou SAPARD má charakter vnútroštátnej zmluvy, ktorej cieľom je podrobne upraviť všetky vzťahy medzi Národným fondom a Agentúrou SAPARD, ktoré vyplývajú z VFD.

Predmet Dohody:
V úvode Dohody sú v súlade s VFD stanovené zodpovednosti NAO, Kompetentného orgánu a Agentúry SAPARD. V ďalšej časti sú uvedené podrobné ustanovenia o procese národnej akreditácie Agentúry SAPARD, o jej následnom monitorovaní a prípadnom odobratí akreditácie Agentúre SAPARD.

Dohoda ďalej obsahuje ustanovenia týkajúce sa Zmluvy Agentúry SAPARD s poverenými inštitúciami, ktoré môže Agentúra SAPARD uzatvárať a Zmluvy, ktoré musí Agentúra SAPARD uzatvárať s konečnými prijímateľmi. V Dohode sú stanovené požiadavky Národného fondu na predmet a obsah oboch typov zmlúv.  

V ďalšej časti Dohody sú uvedené presné informácie o účtoch, ktoré Ministerstvo financií SR otvára pre Národný fond v NBS v súvislosti s realizáciou programu SAPARD a všetky podmienky vedenia týchto účtov, v súlade s VFD.

Podstatnú časť Dohody, najmä z hľadiska každodennej implementácie programu SAPARD, tvoria ustanovenia o procese žiadania o pridelenie finančných prostriedkov z Komisie, z kapitoly VPS a následne z Národného fondu a ustanovenia o prevode týchto prostriedkov z účtu SKK SAPARD – účtu Agentúry SAPARD - na účet konečného príjemcu. 
Dohoda ďalej presne stanovuje postup v prípade, že sa nepodarí previesť finančné prostriedky na účet konečného príjemcu v stanovených termínoch. Ustanovenia o vracaní prípadných dlžných čiastok sú uvedené v ďalšej časti Dohody, pričom sú definované zodpovednosti jednotlivých aktérov a stanovené presné termíny na vykonanie príslušných opatrení.

Súčasťou Dohody sú aj ustanovenia o výkazníctve a zabezpečovaní sledovania výdavkov a účtovania Agentúrou SAPARD. V ďalších častiach sú definované zodpovednosti Národného fondu a Agentúry SAPARD pri procedúre Rozhodnutia Komisie o schválení účtov a Rozhodnutia Komisie o opravnom zúčtovaní. Ustanovenia o kontrole, verejnom obstarávaní a informačných tokoch medzi Národným fondom a Agentúrou SAPARD tvoria záverečnú časť Dohody. 

K dohode je priložených 29 príloh, ktoré stanovujú formát pre dokumenty, ktoré budú zasielané medzi Národným fondom, Agentúrou SAPARD a Komisiou.

2.3.2.2	Menovanie Certifikačného orgánu 

V súlade s VFD pre program SAPARD (Časť A, Čl.2), splnomocnenec pre Národný fond ustanovil - v zmysle „Rámcovej dohody o stanovení Certifikačného orgánu a o plnení úloh určených pre Certifikačný orgán vo vzťahu k VFD pre SAPARD uzatvorenej medzi Ministerstvom financií SR a Najvyšším kontrolným úradom SR„ podpísanej dňa 18.9.2000 - Najvyšší kontrolný úrad SR za Certifikačný orgán. Dôvodom pre vymenovanie Najvyššieho kontrolného úradu SR do funkcie Certifikačného orgánu je, že Najvyšší kontrolný úrad SR má dostatočné technické a odborné možnosti na vykonávanie kontrol v zmysle medzinárodne uznávaných noriem stanovených vo VFD (Časť E) a Nariadením Rady č.2222/2000/ES.

Úlohy a funkcie certifikačného orgánu:
Certifikačný orgán je vo výkone nezávislý od Agentúry SAPARD. Plní nasledovné hlavné úlohy: 
-	vydávanie osvedčenia (certifikátu) ročného zúčtovania Agentúry SAPARD ako aj účtu EUR SAPARD, čo sa týka úplnosti, správnosti a pravdivosti účtov;
-	podávanie ročnej správy o primeranosti systému riadenia a kontroly Agentúry SAPARD;
-	overovanie existencie a správnosti časti národného spolufinancovania.

Postupy predkladania správ na EK:
1.	previerka certifikačného orgánu:
-	vykonaná v zmysle ustanovení VFD,
-	vykonaná v priebehu a po ukončení každého finančného roku.
2.    NAO skontroluje či audítorská správa a audítorský certifikát obsahujú konštatovanie, že: 
-	bola získaná prijateľná záruka, že účty, ktoré sa majú postúpiť na Komisiu sú pravdivé, kompletné 
              a presné,
-	vnútorné kontrolné postupy boli vykonávané uspokojivo.
3.    Termíny predloženia:
-            do 15. apríla predkladá Certifikačný orgán správu a certifikát splnomocnencovi pre Národný fond;
               -           do 30. apríla sú správa  a certifikát predložené na Komisiu (kópia správy sa predkladá na Monitorovací    
                           výbor). 

2.3.2.3	Otvorenie účtov pre program SAPARD

Ministerstvo financií SR za účelom zabezpečenia finančného riadenia programu SAPARD v SR otvára pre Národný fond v Národnej banke Slovenska (ďalej len „NBS“) nasledujúce účty:
a)	EUR SAPARD, vedený v EUR; 
b)	SKK NF/kof, vedený v SKK;
c)	SKK NF/B, vedený v SKK;
d)	SKK SAPARD, vedený v SKK. 

Majiteľom týchto účtov je Ministerstvo financií SR, ktoré má právo ich otvárať a uzatvárať. Ministerstvo financií SR má dispozičné právo k účtom EUR SAPARD, SKK NF/kof a SKK NF/B. Agentúra SAPARD má dispozičné právo k účtu SKK SAPARD.

Účet EUR SAPARD bol zriadený dňa 5.10.2001. 

Zásady pre vedenie účtov pre program SAPARD:

•	bankové poplatky za všetky uvedené účty nesmú byť hradené z prostriedkov EÚ;
•	Ministerstvo financií SR v Rámcovej zmluve v NBS zabezpečilo:
-	aby sa úhrada bankových poplatkov za všetky uvedené účty mohla realizovať prostredníctvom účtu SKK NF/B,
-	MF SR že zostatky na účtoch Národného fondu budú úročené za bežných komerčných podmienok,
-	MF SR - stanovenie mesačného intervalu pripisovania úrokov na uvedených účtoch, 
-	že úroky vzniknuté na účte EUR SAPARD sa nepripíšu na iný účet. Tieto úroky sa použijú výhradne pre účely programu SAPARD, 
-	že úroky vzniknuté na účte SKK SAPARD sa budú môcť pripísať na účet EUR SAPARD – 75% vzniknutého úroku a na účet SKK NF/kof – 25% vzniknutého úroku,
-	že výpisy z účtov EUR SAPARD, SKK NF/kof a SKK SAPARD budú zasielané aj Agentúre SAPARD, a to vo dvoch vyhotoveniach a po každom pohybe na týchto účtoch,
-	zostatky finančných prostriedkov na uvedených účtoch sa prevádzajú do nasledujúceho roka.

2.3.2.4	Finančné toky v rámci programu SAPARD

Financovanie programu SAPARD:
V rámci programu SAPARD môže byť predmetom financovania z prostriedkov Spoločenstva len pomoc poskytovaná v súlade s ustanoveniami VFD pre program SAPARD.

V zmysle Ročnej finančnej dohody je alokovaná pre SR v roku 2000 čiastka vo výške 18,602 MEUR. Rozdelenie zdrojov v rámci programu SAPARD je nasledovné:
-	50 % verejné zdroje (v pomere 75 % z prostriedkov Spoločenstva a 25 % z národných prostriedkov);
-	50 % hradí konečný príjemca pomoci.

Pri finančnom riadení programu SAPARD sa bude postupovať v súlade s princípmi, ktoré boli dohodnuté medzi Ministerstvom financií SR zastúpeným Národným fondom, Národnou bankou Slovenska a Agentúrou SAPARD. Doleuvedené princípy finančného riadenia programu SAPARD sú po právnej stránke ustanovené v Dohode medzi Ministerstvom financií SR a Agentúrou SAPARD o finančnom riadení programu SAPARD a v Rámcovej dohode medzi MF SR a NBS o vedení bežných účtov MF SR pre Národný fond v NBS a o zabezpečovaní bankových operácií na týchto účtoch.

1.	Po podpísaní VFD a RFD a po akreditácii Agentúry SAPARD bude Národný fond žiadať Komisiu najskôr o preddavok vo výške 49% ročného záväzku, potom o priebežné platby a napokon o záverečnú platbu.

		Komisia bude tieto prostriedky zasielať na EUROÚČET SAPARD (ďalej len „účet EUR SAPARD“), ktorý Ministerstvo financií SR otvorí v NBS pre Národný fond.

		V zmysle VFD musí byť účet EUR SAPARD úrokovaný bežnou komerčnou úrokovou sadzbou a úroky z tohto účtu musia byť použité výhradne pre program SAPARD. Bankové poplatky a dane z úrokov vzniknutých na tomto účte budú hradené z účtu SKK NF/B.

2.	Súčasne so žiadosťou o preddavok na Komisiu požiada Národný fond Rozpočtovú sekciu Ministerstva financií SR o presun časti finančných prostriedkov vyčlenených v kapitole VPS pre účely zabezpečenia národného spolufinancovania programu SAPARD.

Rozpočtová sekcia prevedie žiadané finančné prostriedky najneskôr do troch týždňov od dátumu obdržania žiadosti od Národného fondu na samostatný účet pre spolufinancovanie programu SAPARD (ďalej len „účet SKK NF/kof“), ktorý otvorí Ministerstvo financií SR v zmysle VFD pre Národný fond v NBS. Bankové poplatky a dane z úrokov vzniknutých na tomto účte budú hradené z účtu SKK NF/B.

		2a) Ministerstvo financií SR otvorí pre Národný fond v NBS samostatný účet na vyrovnávanie kurzových rozdielov, bankových poplatkov, dani z úrokov a iregularít (ďalej len „účet SKK NF/B“). Národný fond požiada Rozpočtovú sekciu Ministerstva financií SR o presun finančných prostriedkov z kapitoly VPS na účet SKK NF/B. Túto žiadosť podáva na rozpočtovú sekciu súčasne s prvou žiadosťou o prevod časti finančných prostriedkov vyčlenených v kapitole VPS na zabezpečenie národného spolufinancovania programu SAPARD. Ďalej sa tieto finančné prostriedky budú žiadať podľa potreby.
3.	a) Ministerstvo financií SR otvorí v NBS samostatný účet (ďalej len „účet SKK SAPARD“), ku ktorému bude mať dispozičné právo Agentúra SAPARD. Agentúra SAPARD bude spravidla raz týždenne žiadať Národný fond o prevod finančných prostriedkov z účtov EUR SAPARD a SKK NF/kof na účet SKK SAPARD. Na účet SKK SAPARD jej Národný fond v SKK presunie finančné prostriedky z účtu SKK NF/kof a paralelne, resp. následne z účtu EUR SAPARD. 

		Účet Agentúry SAPARD bude nulový. Prevod finančných prostriedkov z účtu SKK SAPARD na účet konečného príjemcu musí byť vykonaný najneskôr do 5 dní od dátumu odpísania finančných prostriedkov z účtu EUR SAPARD.

V zmysle Rámcovej zmluvy o vedení bežných bankových účtov Ministerstva financií SR pre Národný fond v Národnej banke Slovenska a o zabezpečovaní bankových operácií na týchto účtoch nebude účet SKK SAPARD podliehať bankovým poplatkom ani dani z úroku. Bankové poplatky a daň z úrokov vzniknutých na účte SKK SAPARD budú hradené z účtu SKK NF/B. Prípadné úroky vzniknuté na účte SKK SAPARD budú pripísané na účet EUR SAPARD – 75% vzniknutého úroku a na účet SKK NF/kof – 25% vzniknutého úroku.

		b) V prípade, že Agentúra SAPARD nedodrží termín na prevod finančných prostriedkov z účtu SKK SAPARD na účet konečného prijímateľa, NBS zabezpečí prevod celej nevyčerpanej sumy z účtu SKK SAPARD na účet EUR SAPARD (75% z vratky) a na účet SKK NF/kof (25% z vratky). K tomuto prevodu dôjde najneskôr do 5 dní od dátumu uplynutia termínu na prevod prostriedkov z účtu SKK SAPARD na účet konečného príjemcu. 

4.	Agentúra SAPARD zabezpečí, aby bol vystavený príkaz na úhradu v prospech konečného príjemcu pomoci do 1 pracovného dňa od dátumu prevodu prostriedkov z účtov EUR SAPARD a SKK NF/kof na účet SKK SAPARD.

5.	V prípade, že sa Agentúre SAPARD podarí vymôcť dlh od konečného prijímateľa a príslušná čiastka už jej bola pripísaná na účet SKK SAPARD, prevedie dlžnú čiastku na účet EUR SAPARD (75% z vymoženého dlhu) a na účet SKK NF/kof (25% z vymoženého dlhu) do 5 dní od pripísania dlžnej čiastky na účet SKK SAPARD.

	V súlade s ustanoveniami VFD, na konci druhého roku nasledujúceho po zaznamenaní dlhu v Knihe dlžníkov sa suma dlhu odpíše vo vzťahu ku Komisii tak, že bude odrátaná z nasledujúcej Žiadosti o pridelenie finančných prostriedkov z Komisie.

6.	Vzhľadom k tomu, že VFD stanovuje kurz ECB ako výmenný kurz pre transakcie v rámci programu SAPARD, bolo do Rámcovej zmluvy začlenené nasledovné ustanovenie, ktoré používanie kurzu ECB umožní: „Ak Ministerstvo financií požiada NBS o realizovanie kurzového prepočtu dohodnutým kurzom, iným, ako je stanovené v Rámcovej zmluve, vzniknuté kurzové rozdiely bude NBS účtovať v prospech resp. na ťarchu vopred stanoveného účtu Národného fondu zo strany Ministerstva financií SR. NBS bude realizovať kurzový prepočet dohodnutým kurzom, ak na vopred stanovenom účte fondu nebudú dostatočné prostriedky na vysporiadanie celého kurzového rozdielu“. 

Schéma finančných tokov v rámci programu SAPARD tvorí prílohu č.5 tejto Správy.

2.3.2.5	Postupy Národného fondu pre program SAPARD

Viacročná finančná dohoda pre program SAPARD uzatvorená medzi Komisiou ES v mene ES a vládou SR v mene SR stanovuje základné povinnosti Kompetentného orgánu, ktorým je v podmienkach SR Národný fond zriadený na Ministerstve financií SR, Agentúry SAPARD a Certifikačného orgánu. Pomerne veľká časť tejto medzinárodnej dohody je ďalej venovaná funkciám a podrobným kritériám, ktoré musí Agentúra SAPARD spĺňať ešte pred udelením národnej akreditácie a následným rozhodnutím Komisie o delegovaní zodpovednosti za riadenie pomoci poskytovanej v rámci programu SAPARD na Agentúru SAPARD. Napriek tomu, že tieto požiadavky sa v texte VFD vzťahujú na Agentúru SAPARD, z výkladu uvedenej medzinárodnej dohody a z postoja predstaviteľov DG AGRI je zrejmé, že spĺňanie uvedených kritérií a funkcií sa vzťahuje nielen na Agentúru SAPARD, ale aj na Národný fond ako Kompetentný orgán.

Na základe uvedenej skutočnosti Národný fond vypracoval, resp. uzavrel nasledovný súbor materiálov a dohôd k programu SAPARD: 

Zoznam dokumentov neprávneho charakteru:
A)	Úvod a základné informácie – materiál poskytuje informácie o cieľoch uvedeného súboru materiálov a o právnom rámci Národného fondu; 
B)	Postavenie a organizačná štruktúra Národného fondu – materiál poskytuje podrobné informácie o postavení útvaru Národného fondu v štruktúre Ministerstva financií SR, jeho organizačnej štruktúre a o vzťahoch Národného fondu k ostatným útvarom Ministerstva financií SR;
C)	Rozdelenie povinností a popisy práce – materiál podrobne popisuje pracovné náplne všetkých pracovníkov zapojených na Národnom fonde do procesu finančného riadenia programu SAPARD;
D)	Finančné toky pri implementácii programu SAPARD – materiál popisuje všetky toky finančných prostriedkov, na základe ktorých bude program SAPARD riadený po finančnej stránke;
E)	Metodika spolufinancovania programu SAPARD – materiál popisuje hlavné princípy spolufinancovania programu SAPARD zo strany EÚ a SR;
F)	Manuál Národného fondu pre program SAPARD – materiál popisuje postupy pri prijímaní, evidovaní, kontrolovaní a ďalšom spracovávaní a zakladaní žiadostí, hlásení, správ a iných informácií, s ktorými pracovníci Národného fondu budú prichádzať do styku pri zabezpečovaní finančného manažmentu programu SAPARD;
G)	Manuál Národného fondu pre program SAPARD – prílohy – materiál obsahuje prílohy, na ktoré sa odvoláva materiál G;
H)	Manuál Národného fondu pre program SAPARD – audit trail - materiál predstavuje pomôcku pre vykonanie a zabezpečovanie auditu Národného fondu v oblasti programu SAPARD a zároveň poskytuje podrobný prehľad o obehu dokumentov týkajúcich sa programu SAPARD na Národnom fonde;
I)	Pokyny Národného fondu pre program SAPARD o účtovaní – materiál obsahuje požiadavky na vedenie účtovníctva zo strany Komisie, zásady vedenia účtovníctva, účtovný rozvrh, podrobnosti o účtovných dokladoch, účtovných operáciách, predkladaní výkazov a hlásení a o archivovaní účtovných údajov; 
J)	Zásady pre monitoring akreditácie Agentúry SAPARD Národným fondom – materiál bol vypracovaný s cieľom stanovenia základných princípov a spôsobov vykonávania priebežného monitoringu Agentúry SAPARD Národným fondom, ktorému táto povinnosť vyplýva z ustanovení VFD (Časť A, Čl.4, Ods.8). 

Zoznam dokumentov právneho charakteru:
K)	Štatút Národného fondu – materiál predstavuje základný právny rámec Národného fondu;
L)	Rámcová zmluva s medzi MF SR a NBS o vedení bežných účtov MF SR pre Národný fond a o zabezpečovaní bankových operácií na uvedených účtoch – zmluva tvorí jeden zo základných rámcov pre činnosti Národného fondu ako celku. S cieľom zabezpečenia splnenia kritérií a funkcií Agentúry SAPARD a Národného fondu uvedených vo VFD bola Rámcová zmluva doplnená o príslušné ustanovenia (pozri časť 2.3.2.2 tejto Správy);
M)	Dohoda medzi MF SR a Agentúrou SAPARD o finančnom riadení programu SAPARD – dohoda bola vypracovaná a uzatvorená vzhľadom k tomu, že podrobné stanovenie vzťahov medzi Národným fondom a Agentúrou SAPARD tvorí jednu z nevyhnutných podmienok pre to, aby Komisia ES prijala rozhodnutie o delegovaní zodpovednosti za riadenie pomoci poskytovanej v rámci programu SAPARD na Agentúru SAPARD; 

2.3.2.6	Informácia o vypracovaní Pokynov pre hospodárenie s finančnými prostriedkami pri realizácii programu SAPARD

Sekcia európskej integrácie a medzinárodných vzťahov MF SR a Národný fond, vychádzajúc z Viacročnej a Ročnej finančnej dohody pre SAPARD, z dokumentov vypracovaných Národným fondom pre program SAPARD, zo systému finančného manežmentu vytvoreného Národným fondom pre program SAPARD a z všeobecne záväzných právnych predpisov SR, vypracovala Pokyny pre hospodárenie s finančnými prostriedkami SAPARD. 

2.3.2.7	Externý audit Národného fondu v oblasti programu SAPARD

S cieľom overiť pripravenosť Národného fondu na zabezpečovanie finančného riadenia programu SAPARD a identifikovať prípadné nedostatky v pripravovanom systéme finančného riadenia programu SAPARD v súlade s požiadavkou EK bolo v septembri 2001 vykonané overenie postupov a pripravenosti Národného fondu externou audítorskou firmou. 

Správa o vykonaní previerky Národného fondu spoločnosťou Deloitte & Touche bola prerokovaná so zástupcami Národného fondu a jej anglické znenie bolo dňa 7.11.2001 zaslané prostredníctvom Misie SR pri ES  Komisii.

Väčšina nedostatkov identifikovaných na základe previerky Národného fondu spoločnosťou Deloitte & Touche bola odstránená už počas vykonávania samotnej previerky alebo krátko po jej ukončení. Ostávajúca časť nedostatkov, ktorých odstránenie bolo v kompetencii Národného fondu, bola odstránená do stanoveného termínu 15.11.2001. 

2.4	Účtovníctvo predvstupových programov

Útvar Národného fondu vedie podvojné účtovníctvo za tri predvstupové programy PHARE, ISPA a SAPARD, prostredníctvom ktorých Európska únia poskytuje finančnú pomoc kandidátskym krajinám. Zaznamenávanie účtovných operácií za uvedené programy sa uskutočňuje prostredníctvom aplikačného programu Q-soft. Vzhľadom k tomu, že Európska komisia požaduje vedenie účtovníctva oddelene za každý z uvedených predvstupových programov. 

Účtovný softvér je modifikovaný pre jednotlivé programy podľa požiadaviek Komisie. Účtovníctvo za predvstupový program PHARE sa vedie v mene EURO a súčasne v SKK.

Pre programy ISPA a SAPARD sa bude účtovníctvo viesť súčasne v SKK a v EURO pričom prepočet z jednej meny na druhú sa bude vykonávať v dvoch kurzoch a to v dennom kurze NBS a v kurze ECB. Počítačový program Q-soft bude poskytovať výstupy v troch verziách:
a)	v mene  EURO pre potreby EK 
b)	v mene SKK kurzov ECB pre potreby Komisie
c)	v mene SKK kurzov NBS pre potreby Ministerstva financií SR 

Ochrana účtovných údajov uložených v počítačovom systéme Q-soft pred vstupom neoprávnených osôb je zabezpečená nasledovnými prístupovými heslami:
1.	BIOS heslo;	
2.	Heslo pri štarte programu, ktorým sa autorizuje prístup pre prácu s programom;	
3.	Prístupové heslo na povolenie konkrétnej činnosti.  

Učtovné uzávierky za Národný fond budú predkladané Sekcii štátneho záverečného účtu, dlhu a účtovníctva.

Pre program PHARE vedie účtovníctvo 8 implementačných agentúr, z ktorých 4 majú právnu subjektivitu. Za rok 2000 predložili implementačné agentúry Národnému fondu svoje účtovné uzávierky. Za účelom zabezpečenia implementácie programu  ISPA v Slovenskej republike sú zriadené tri implementačné agentúry. Spôsob vedenia účtovníctva a postupy účtovania v súčasnosti spracovávajú jednotlivé implementačné agentúry v spolupráci s Národným fondom. 

V zmysle VFD pre program SAPARD bola v Slovenskej republike zriadená len jedna implementačná a platobná agentúra ako samostatná rozpočtová organizácia v pôsobnosti Ministerstva pôdohospodárstva SR.
  
Spôsob vedenia účtovníctva a účtovné postupy  Agentúry SAPARD  boli v rámci predakreditačnej previerky Agentúry SAPARD posúdené akreditačnou komisiou zriadenou splnomocnencom pre Národný fond na Ministerstve financií SR a zároveň externou audítorskou spoločnosťou  Deloitte & Touche. 

2.5	Zámery Národného fondu

2.5.1	Krátkodobé zámery

Do konca roku 2001 predloží MF SR vláde materiál Pokyny pre hospodárenie s finančnými prostriedkami pri realizácii programu PHARE, ISPA, SAPARD. Materiál vypracovala Sekcia európskej integrácie na MF SR v spolupráci s Národným fondom. Pokyny stanovujú procedúry pri riadení finančných prostriedkov, definujú kompetencie zaangažovaných subjektov a zabezpečujú jednotnosť, efektívnosť  a koordinovaný proces riadenia prostriedkov PHARE, ISPA, SAPARD.

Krátkodobým zámerom v oblasti prípravy na implementáciu programu SAPARD v SR je ukončiť do konca roka 2001 proces akreditácie Agentúry SAPARD zo strany Národného fondu ako Kompetentného orgánu. Faktorom ovplyvňujúcim dosiahnutie tohto zámeru však budú aj požiadavky EK na  stav pripravenosti NF a Agentúry SAPARD v tomto procese. 

V decembri 2001 Národný fond a Agentúra SAPARD po odsúhlasení EK budú oficiálne prezentovať pripravenosť na realizáciu programu v SR na Generálnom riaditeľstve pre poľnohospodárstvo EK.

2.5.2	Strednodobé zámery Národného fondu

V októbri 2001 Národný fond navrhol projektový zámer pre PHARE program 2002 na zdokonalenie informačného systému na Národnom fonde. Informačný systém má zabezpečiť operatívne riadenie a kontrolu toku predvstupových fondov.

Jedným z hlavných strednodobých zámerov Národného fondu v období roku 2002 je realizácia opatrení na zavedenie EDIS pre program PHARE a ISPA.
  
V roku 2002  bude Národný fond pripravovať implementačné agentúry na splnenie minimálnych kritérií. 

Strednodobé priority pre program ISPA sú uvedené v prílohe č. 12 a sú zhodné s harmonogramom prípravy na EDIS.

Strednodobým zámerom Národného fondu pre program SAPARD je začať finančnú implementáciu tohto programu. Národný fond predpokladá, že v priebehu roku 2002 sa bude môcť vykonať akreditácia ostatných opatrení v rámci programu SAPARD. Podmienkou dosiahnutia tohto zámeru je však pripravenosť Agentúry SAPARD na implementáciu daných opatrení.   

Prílohy k správe:

1.	Organizačná schéma k 15.10.2001

2.	Štatút Národného fondu

3.	Schéma finančných tokov pre program PHARE

4.	Schéma obehu dokumentov pre program ISPA

5.	Schéma finančných tokov pre program SAPARD

6.	Prehľad programov PHARE    
a)	Prehľad programov v rámci FM 98
b)	Prehľad programov v rámci FM 99
c)	Prehľad programov v rámci FM 2000
d)	Prehľad pripravovaných FM 2001

7.	Prijaté finančné prostriedky PHARE transferované do 30.10.2001 z EK na Národný fond v rokoch 1999-2001

8.	Prehľad vyžiadaných finančných prostriedkov PHARE
a)	FM 98
b)	FM 99
c)	FM 2000
d)	FM Celkom

9.	Prehľad stavu na devízových účtoch PHARE Národného fondu k 30.10.2001
a)	FM 98
b)	FM 99
c)	FM 2000

10.	Prehľad kontrahovania a čerpania finančných prostriedkov PHARE implementačných agentúr 
a)	FM 98
b)	FM 99
c)	FM 2000

11.	Podiel spolufinancovania z programu ISPA

12.	Očakávaný postup v procese akreditácie Agentúry SAPARD

13.	Indikatívny plán realizácie odbornej pomoci pre prípravu na EDIS v rámci programu ISPA